Under Pressure

„Under Pressure“ skladba Davida Bowieho a hudobnej skupiny Queen. Autorom textu a hudby sú Bowie, Freddie Mercury, Roger Taylor, John Deacon a Brian May. Pieseň vyšla v roku 1981 ako singel.

V roku 1981 nahrával Bowie vo švajčiarskom Montreux s Giorgiom Moroderom pieseň „Cat People (Putting Out Fire)“ pre rovnomenný film. Vo vedľajšom štúdiu nahrávala britská skupina Queen svoj album Hot Space. Nápad skúsiť spoločné nahrávanie vznikol veľmi spontánne. Producent albumu Hot Space, David Richards, ktorý spolupracoval s Bowiem už na albume "Heroes" opísal nahrávanie v štúdiu ako „absolútne šialenstvo“. V skladbe sa mieša to najlepšie z Bowieho a Queenu. 

Finálny mix bol dokončený v New Yorku a názory boli zmiešané. Roger Taylor považuje „Under Pressure“ za jednu z najlepších pesničiek, ktoré kedy nahrali. Inciatíva k vydaniu singlu vyšla predovšetkým zo strany nahrávacej spoločnosti EMI, ktorá v „Under Pressure“ videla obrovský hit a taktiež aj zodpovedajúce finančné zisky. EMI mali pravdu „Under Pressure“ sa v prvom týždni dostala na ôsme miesto v singlovom rebríčku, o týždeň však už bola prvá. V USA sa dostala na 26. miesto. 

„Under Pressure“ sa stala pravidelnou súčasťou koncertného repertoáru Queen. Bowie sa k nej prvýkrát vrátil až v roku 1992, keď ju zaspieval ako duet s Annie Lennox, členkou skupiny Eurythmics, na koncerte The Freddie Mercury Tribute Concert. Od roku 1995 Bowie hral „Under Pressure“ prakticky na každom turné, pričom jeho basgitaristka Gail-Ann Dorsey spievala Mercuryho part.

Video 
Žiadna zo zúčastnených strán sa veľmi nehrnula propagovať nový singel, napriek jeho jasným hitovým ambíciám. Réžiou videoklipu bol poverený Bowieho dvorný režisér David Mallet. Mallet vytvoril koláž z nemých filmov (vo videoklipe sa objaví Greta Garbo, John Gilbert a zábery z filmu Nosferatu.) a spravodajských záberov masovej nezamestnanosti počas hospodárskej krízy, deštrukcie starých budov a chudoby. 

Videoklip bol zakázaný britskou vysielacou spoločnosťou BBC, pretože okrem iného sa v ňom nachádzali aj zábery bombového útoku Írskej republikánskej armády v Belfaste. Napriek tomu, že Veľká Británia prišla o videoklip, singlu to nezabránilo v tom, aby sa stal hitom.

Zoznam skladieb

7" (1981) 
 „Under Pressure“ (Bowie, Mercury, Taylor, Deacon, May) – 4:02
 „Soul Brother“ (Mercury, Taylor, Deacon, May) – 3:38

CD Version 1 (1999) 
 „Under Pressure“ (Rah Mix Album Version) (Bowie, Mercury, Taylor, Deacon, May) – 4:11
 „Bohemian Rhapsody“ (Mercury, Taylor, Deacon, May)
 „Thank God It's Christmas“ (Mercury, Taylor, Deacon, May)

CD Version 2 (1999) 
 „Under Pressure“ (Rah Mix Radio Edit) (Bowie, Mercury, Taylor, Deacon, May) – 3:46
 „Under Pressure“ (Mike Spencer Mix) (Bowie, Mercury, Taylor, Deacon, May) – 3:53
 „Under Pressure“ (Knebworth Mix) (Bowie, Mercury, Taylor, Deacon, May)

CD Version 3 (1999) 
 „Under Pressure“ (Rah Mix Radio Edit) (Bowie, Mercury, Taylor, Deacon, May) – 3:46
 „Under Pressure“ (Club 2000 Mix) (Bowie, Mercury, Taylor, Deacon, May)

Koncertné verzie 
 Queen prvýkrát nahrali koncertnú verziu „Under Presstre“ na koncerte v kanadskom Montreale 24. novembra 1981. Táto verzia sa nachádza v koncertnom filme We Will Rock You.
 Ďalšia verzia pochádza z koncertu v Anglicku v Milton Keynes, v roku 1982. Táto verzia bola vydaná v roku 2004 na koncertnom albume/DVD Queen on Fire - Live at the Bowl. 
 Tretia verzia bola nahraná na štadióne vo Wembley v Londýne, v roku 1986. Táto verzia bola vydaná na koncertnom albume/DVD Live at Wembley Stadium.
 David Bowie nahral verziu so svojou kapelou v roku 1995 na turné k albumu 1.Outside a vydal ju na singli „Hallo Spaceboy“ v roku 1996.

Externé odkazy 
 Teenage Wildlife; text piesne

Piesne Davida Bowieho
Piesne z 1981
Single Davida Bowieho
Single z 1981
Piesne Queen
Rockové piesne
Single Elektra Records